Րաֆֆի Մխջյանն ասաց, որ փորձել է «Վերին Լարսում» ապօրինի գանձումների խնդրին լուծում տալ Եվրասիական տնտեսական միության կառույցների միջոցով, սակայն, դարձյալ, անհաջողության է հասել․ - «Վերջերս ես առիթ ունեցա հանդիպելու Եվրասիական միության խորհրդի ընդհանուր քարտուղարի հետ, և ես այս հարցը իրեն տվեցի, որ այսպիսի իրավիճակ է, ի՞նչ պետք է անել, ո՞ւմ պետք է ասել: Նա ինձ օրինակ բերեց, որ այս ինչ-որ մի ուկրաինացի նախարար խնդիր է ունեցել և այդ խնդիրը լուծելու համար Ռուսաստանի հետ այցելել է որոշակի նախարարություն և հարցերը կաշառքով կարգավորել է: Սա է ճանապարհը ռուսական հարցերը լուծելու: Եթե մերոնք չեն կարողանում խոսքով կարգավորել, թող իրենք էլ կաշառել իրենց ռուս գործընկերներին, որ մեր հարցերը հարթվի»: